Pa in hof oor eenjarige se verkoolde lykieArgieffoto ŉ Man wat van die moord op sy eenjarige babaseuntjie verdink word, het Dinsdag in die Galeshewe-landdroshof verskyn. “Die saak is tot 24 Januarie uitgestel sodat die man kan aansoek doen om borgtog,” het Mashudu Malabi, woordvoerder van die Nasionale Vervolgingsgesag (NVG) in die Noord-Kaap, gesê. Die man is Sondag in hegtenis geneem nadat die verkoolde oorskot van sy seuntjie in ŉ sloot in Galeshewe opgespoor is. Die polisie glo die seuntjie is verlede week Donderdag vermoor, en die pa het hom die volgende dag as vermis aangemeld. Die kleuter se ma was agterdogtig en het aan die polisie gesê sy glo nie die pa se weergawe nie.